શહેરના ડિસ્કો રોડની ગંભીર નોંધ રાજ્ય સરકાર દ્વારા પણ લેવાઇ છે. પ્રધાનો પ્રદીપસિંહ જાડેજા, વલ્લભ કાકડિયા અને શંકર ચૌધરી એક અથવા બીજા પ્રસંગે મ્યુનિસિપલ કોર્પોરેશનના શાસકો સામે પોતાનો રોષ ઠાલવી ચૂકયા છે. આગામી વિધાનસભાની ચૂંટણીમાં રોડનાં કામોના ભ્રષ્ટાચારથી લોકોનો આક્રોશ સહેવો પડશે તેવો ફફડાટ અનુભવીને જગરૂપસિંહ રાજપૂત, કિશોરસિંહ ચૌહાણ જેવા ધારાસભ્યો પણ બોલતા થયા છે. પ્રધાનો અને ધારાસભ્યોનું જોઇને ભાજપના દિલીપ બગરિયા જેવા કેટલાક કોર્પોરેટરોએ ધોવાયેલા રોડની વિજિલન્સ તપાસ માગી છે. સ્ટેન્ડિંગ કમિટીના ચેરમેન પ્રવીણ પટેલ સહિતના સઘળા ૧ર સભ્યો તંત્ર પર પસ્તાળ પાડી ચૂકયા છે.